APROBACIÓN DEFINITIVA DO EXPTE. DE MODIFICACIÓN DE ORDENANZAS PARA O EXERCICIO 2016
ADMINISTRACIÓN LOCAL — Municipal — Lalín (Ordenanzas e Regulamentos, 23/12/2015)

Aprobado con carácter definitivo por acordo do Pleno da Corporación do Concello de Lalín, en sesión celebrada o 21 de decembro de 2015, o expediente de modificación de Ordenanzas para o exercicio 2016, procédese á publicación do texto íntegro ou modificado das ordenanzas, en cumprimento do disposto no artigo 17.4 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais. Así mesmo, na citada sesión do Pleno da Corporación aprobouse con carácter definitivo a modificación do Regulamento de Utilización das Instalacións Deportivas Municipais, polo que se procede á publicación do texto dos artigos modificados, segundo a Lei 7/1985, do 2 de abril, Reguladoras das Bases do Réxime Local. * Os artigos non contemplados nesta nova redacción, conservarán a súa actual redacción. De conformidade co previsto no artigo 72 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais: a) O tipo de gravame do imposto sobre bens inmobles aplicable aos bens de natureza urbana fíxase no 0,46 %. b) O tipo de gravame do imposto sobre bens inmobles aplicable aos bens de natureza rústica fíxase no 0,3 %. c) O tipo de gravame do imposto sobre bens inmobles aplicable aos bens de características especiais fíxase no 1,3 %. 1.—A presente modificación desta ordenanza fiscal, unha vez aprobada polo Pleno da Corporación e publicada no Boletín Oficial da Provincia, entrará en vigor e comezará a aplicarse o día 1 de xaneiro de 2016 e continuará vixente mentres non se acorde a súa modificación ou derrogación. A estrutura e contía desta taxa será a seguinte: — 1º bloque, ata 10 m³ de consumo, mínimo tarifado, ó mes 0,364 €uros/m³ — 2º bloque, de 10 a 20 m³, ó mes 0,498 €uros/m³ — 3º bloque, de 20 m³ en adiante, ó mes 0,593 €uros/m³ — de 0 a 15 m³, mínimo tarifado, ó mes 0,364 €uros/m³ — de 15 a 100 m³, ó mes 0,632 €uros/m³ — de 100 m³ en adiante, ó mes 0,821 €uros/m³ C).—Por cada alta no servizo 89,08 €uros D).— As acometidas realizadas sen licencia municipal sancionaranse cunha multa de 137,26 €, sen prexuízo das demais medidas que se tomen. — Para usos domésticos, ó mes 18,14 €uros ó mes. — Para usos non domésticos, ó mes 72,65 €uros ó mes. Estas facturacións a tanto alzado efectuaranse cando o abonado non tivera anteriormente instalados contador de auga; no caso contrario, aplicarase a media dos dous últimos trimestres de lectura do contador. A presente modificación desta Ordenanza fiscal entrará en vigor o día da súa publicación no Boletín Oficial da Provincia e comezará a aplicarse a partir do día 1 de xaneiro do 2016, permanecendo en vigor ata a súa modificación ou derrogación expresa. A estrutura e contía da taxa pola prestación do servizo da rede de sumidoiros ven determinada por dous conceptos distintos, por unha banda unha cota fixa, en función do destino do inmoble, e por outra, unha cota variable en función dos metros cúbicos de auga consumida, resultando así a estrutura seguinte: — Por vivenda 7,28 € ó trimestre — Por establecementos comerciais dedicados a cafés, bares, fondas, hoteis e semellantes: — Ata 50 m2 15,91 € ó trimestre. — Entre 50 e 100 m2 31,78 € ó trimestre. — Más de 100 m2 45,40 € ó trimestre. — Demais establecementos comerciais e industriais: — Ata 100 m2 7,28 € ó trimestre. — De máis de 100 m2 11,35 € ó trimestre. — Baixos sen actividade comercial 7,28 € ó trimestre. — Talleres de lavado e engraxe 22,71 € ó trimestre. — Por metro cúbico de auga para usos domésticos 0,176 € / m³ — Por metro cúbico de auga para usos non domésticos 0,271 € /m³ C).— Por alta no servizo 89,08 € — Baixos sen actividade comercial 8,90 € ó trimestre. — Usos domésticos 13,36 € ó trimestre. — Usos non domésticos 17,81 € ó trimestre. Aquelas actividades económicas ou industriais que no seu proceso de produción utilicen medios propios de abastecemento de auga, exclusiva ou conxuntamente coa auga da rede municipal e vertan á rede de sumidoiros un caudal superior ó consumido da rede municipal, instalarán ó seu cargo aparatos para a medida do caudal vertido á rede, dos que a súa medición servirá de base para a facturación do servizo por depuración de augas residuais. De mutuo acordo entre empresa e Servizo municipal de Augas, poderase realizar un aforo do caudal vertido a efectos da facturación. — Hasta 100 m2 7,28 €uros/trimestre — Más de 100 m2 11,35 €uros/trimestre — Por cada m3 de auga vertido (medido ou aforado) 0,271 €uros/m3 A presente modificación desta ordenanza fiscal entrará en vigor o mesmo día da súa publicación no Boletín Oficial da Provincia, e comezará a aplicarse a partir do día 1 de xaneiro de 2016, permanecendo en vigor ata a súa modificación ou derrogación expresa. No uso das facultades concedidas polos artigo 57 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, polo artigo 106 da Lei 7/85, do 2 de abril, Reguladora das Bases do Réxime Local, e os artigos 20 e 57 do Real Decreto Lexislativo 2/2004, e de conformidade co disposto nos artigos 15 a 19 do citadeo Real Decreto Lexislativo, o Concello de Lalín acorda a imposición e ordenación da Taxa por ocupación de terreos de uso público municipal con mesas, cadeiras, tribunas, taboados e outros elementos análogos, con finalidade lucrativa. Todo o relativo ás solicitudes para a instalación das mesas e cadeiras, autorizacións, normas de xestión e demais aspectos sustantivos materiais que non aparecen regulados nesta Ordenanza fiscal rexiranse pola Ordenanza xeral reguladora da ocupación do dominio público municipal mediante mesas, cadeiras e outros elementos auxiliares. Constitúe o feito impoñible desta Taxa a utilización privativa ou aproveitamento especial do dominio público municipal que se deriva da realización de ocupacións de terreos de uso público local con mesas e cadeiras e outros elementos análogos. Serán suxeitos pasivos desta taxa as persoas físicas ou xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria que gocen, utilicen ou aproveiten especialmente o dominio público local en beneficio particular, consonte algún dos supostos citados no feito impoñible desta taxa. — Responderán solidariamente da débeda tributaria as persoas ou entidades a que se refire o artigo 42 da Lei 58/2003, do 17 de decembro, Xeral Tributaria. — Responderán de forma subsidiaria da débeda tributaria as persoas ou entidades a que se refire o artigo 43 da Lei 58/2003, do 17 de decembro, Xeral Tributaria. A cota desta taxa será a que figura no anexo desta ordenanza. Só se admitirán os beneficios que veñan establecidos nas normas con rango de lei ou deriven de tratados ou acordos internacionais. Devindícase a taxa e nace a obriga de contribuír: — Nos aproveitamentos temporais ou por períodos inferiores ó ano, cando se inicie o uso privativo ou aproveitamento especial, momento que, a estes efectos, se entende que coincide co da concesión da autorizacióne o período impositivo comprenderá o tempo autorizado. — Nos servicios de retribución periódica, a taxa devindícase o primeiro día do período impositivo que comprenderá o ano natural, salvo nos casos de alta ao longo do período impositivo, en cuxo caso devindícase no momento de iniciarse o uso ou aproveitamento e nos de cese do mesmo, casos ambos no que o período impositivo se axustará a esta circunstancia rateándose, no seu caso, a cota por trimestres naturais. — Cando se trate de servizos puntuais, liquidarase e esixirase a taxa en calidade de depósito previo, en todo caso antes de iniciarse o trámite do expediente de concesión ou autorización do aproveitamento solicitado. — Cando se trate de servizos de retribución periódica, liquidarase e esixirase a taxa nos períodos que se sinalen na tarifa da taxa ou na liquidación única anual. — Se se realiza o aproveitamento ou utilización do dominio público municipal sen mediar concesión ou autorización, liquidarase e notificarase a débeda, esixindo o ingreso nos prazos previstos no Regulamento xeral de recadación para a liquidación de contraído previo, sen prexuízo de abrir o oportuno expediente sancionador por infracción tributaria. O pagamento desta taxa realizarase: — Nas liquidacións de contraído previo, na Tesourería municipal ou nas entidades financeiras que na notificación se sinalen. — Nas liquidacións por recibo ou padrón, nas datas e entidades financeiras ou oficinas que se sinalen no edicto de exposición pública do padrón. Nesta materia estarase ó disposto na Lei xeral tributaria e normativa de desenvolvemento. — As persoas ou entidades interesadas na concesión ou autorización para realiza-los aproveitamentos sobre o dominio público municipal a que fai referencia esta taxa deberán presentar unha solicitude achegándolle o plano, o detalle da superficie do aproveitamento e da súa situación dentro do termo municipal. — No caso de denegarse as autorizacións, os interesados poderán solicita-la devolución da taxa ingresada en calidade de depósito previo, no seu caso. — Unha vez autorizada ou concedida a licenza de aproveitamento entenderase prorrogada mentres non presente a declaración de baixa o interesado. — Cando remate o aproveitamento, os suxeitos pasivos formularán as declaracións de baixa no censo ou padrón da taxa e surtirá efectos no período natural seguinte ó de presentación da mesma, podendo, no seu caso, ratearse por trimestres naturais. A non presentación da baixa determinará a obriga de continuar aboando a taxa. A estructura e contía desta taxa será a seguinte, segundo as distintas modalidades de ocupación do dominio público con mesas, cadeiras, tribunas, taboados e outros elementos análogos, con finalidade lucrativa previstos na Ordenanza Xeral reguladora deste tipo de ocupacións: 1.—“TERRAZA” ou “TERRAZA CONVENCIONAL”.—Por instalación e utilización de mesas, cadeiras e veladores, cun máximo de 5 cadeiras cada velador, ó ano: 1.1. En rúas de 1ª categoría 46,82 €. 1.2. En rúas de 2ª categoría 32,77 €. 1.3. En rúas de 3ª categoría 16,39 €. Cando exceda de 6 o número de veladores polo aproveitamento solicitado ou realizado, incrementarase a taxa nun 50 por 100, respecto dos que superen a referida cifra.2.—“TERRAZA CONVENCIONAL AMPLIABLE”.—Tendo en conta a natureza deste tipo de terraza, concebida para o seu aproveitamento nas fins de semana, sobre a tarifa determinada no apartado anterior para a terraza convencional aplícase o coeficiente de 0,25, resultando as reguintes tarifas pola instalación e utilización de mesas, cadeiras e veladores, cun máximo de 5 cadeiras cada velador, ó ano: 2.1. En rúas de 1ª categoría 11,71 €. 2.2. En rúas de 2ª categoría 8,19 €. 2.3. En rúas de 3ª categoría 4,10 €. Nesta modalidade de terraza non será de aplicación o incremento da taxa en función do número de mesas.3.—POLA OCUPACIÓN DO DOMINIO PÚBLICO CON TARIMAS (con ou sen cubrición) fíxanse as seguintes tarifas, segundo a categoría das rúas especificada na Ordenanza Xeral reguladora das categorías das rúas, sendo esta tarifa independiente e compatible coa taxa pola ocupación con mesas, cadeiras e veladores segundo os apartados anteriores. €/m2/ano 3.1. En rúas de 1ª categoría 4,50 €. 3.2. En rúas de 2ª categoría 3,15 €. 3.3. En rúas de 3ª categoría 1,57 €. 4.—Ós efectos de aplicación das tarifas reguladas neste Anexo, asimilarase a unha mesa con 4 ou menos cadeiras calquera mobiliario ubicado en dominio público municipal, susceptible de prestar o mesmo servizo, como por exemplo barrís, bancadas, etc.5- Os parques e prazas públicos asimílanse, aos efectos desta taxa, as rúas da categorías mais alta daquelas que os circundan. Cando a ocupación se sitúe na confluencia de dúas rúas, aplicarase o coeficiente correspondente á de categorías mais alta.6.—Excepcionalemte e previa comprobación municipal, poderase ratear a cota en atención á realización de obras na vía pública que impidan a súa ocupación. Unicamente terase dereito ao rateo cando as obras duren un mes, como mínimo, impidan a explotación dos elementos instalados e teñan lugar durante os meses de abril a outubro, ámbolos dous inclusive. A solicitude de rateo realizarase con posterioridade ao ingreso en período voluntario da taxa anual. A presente modificación desta Ordenanza fiscal entrará en vigor o día da súa publicación no Boletín Oficial da Provincia e comezará a aplicarse a partir do día 1 de xaneiro do 2016, permanecendo en vigor ata a súa modificación ou derrogación expresa. No uso das facultades concedidas polos artigos 133.2 e 142 da Constitución, polo artigo 106 da Lei 7/85, de 2 de abril, Reguladora das Bases do Réxime Local, e os artigos 20 e 57 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, e de conformidade co disposto nos artigos 15 a 19 do citado Real Decreto Lexislativoa, o Concello de Lalín acorda a imposición e ordenación da Taxa por entradas de vehículos a través das beirarrúas e reservas de vía pública para aparcamento exclusivo, parada de vehículos, carga e descarga de mercadorías de calquera clase e outros usos similares.1.—Constitúen o feito impoñible da Taxa a utilización privativa ou aproveitamento especial do dominio público municipal con entradas de vehículos a través das beirarrúas e terreos de uso público, reservas de vía pública para aparcamento exclusivo, parada de vehículos, ou para carga e descarga de mercadorías de calquera clase e outras reservas análogas.2.—Nos supostos de entrada de vehículos ou carruaxes, o feito impoñible realízase aínda nos casos en que non sexa precisa a reserva de vía pública por estar o acceso situado en zona de aparcamento prohibido. Serán suxeitos pasivos desta taxa as persoas físicas ou xurídicas e as entidades ás que se refire o artigo 35.4 da Lei 58/2003, do 17 de decembro, Xeral Tributaria que gocen, utilicen ou aproveiten especialmente o dominio público local en beneficio particular, consonte algún dos supostos citados no artigo segundo. — Serán suxeitos pasivos substitutos do contribuínte desta taxa os propietarios dos terreos e locais ós que den acceso ditas entradas de vehículos, os cales poderán repercutir, no seu caso, as cotas sobre os respectivos beneficiarios. — Responderán solidariamente da débeda tributaria as persoas ou entidades a que se refire o artigo 42 da Lei 58/2003, do 17 de decembro, Xeral Tributaria. — Responderán de forma subsidiaria da débeda tributaria as persoas ou entidades a que se refire o artigo 43 da Lei 58/2003, do 17 de decembro, Xeral Tributaria. A cota desta taxa será a que figura no anexo desta ordenanza. Só se admitirán os beneficios que veñan establecidos nas normas con rango de lei ou deriven de tratados ou acordos internacionais. Devindícase a taxa e nace a obriga de contribuír: — Nos aproveitamentos temporais ou por períodos inferiores ó ano, cando se inicie o uso privativo ou aproveitamento especial, momento que, a estes efectos, se entende que coincide co da concesión da autorización, e o período impositivo comprenderá o tempo autorizado. — Nos servicios de retribución periódica, a taxa devindícase o primeiro día do período impositivo que comprenderá o ano natural, salvo nos casos de alta ao longo do período impositivo, en cuxo caso devindícase no momento de iniciarse o uso ou aproveitamento e nos de cese do mesmo, casos ambos no que o período impositivo se axustará a esta circunstancia rateándose, no seu caso, a cota por trimestres naturais. — Cando se trate de servizos puntuais, liquidarase e esixirase a taxa correspondente en calidade de depósito previo, en todo caso antes de iniciarse o expediente de concesión ou autorización do aproveitamento solicitado. — Cando se trate de servizos de retribución periódica, liquidarase a taxa nos períodos que se sinalen na tarifa da taxa ou co padrón anual de exaccións municipais. — Se se realiza o aproveitamento ou utilización do dominio público municipal sen mediar concesión ou autorización, liquidarase e notificarase a débeda, esixindo o ingreso nos prazos previstos no Regulamento xeral de recadación para a liquidación de contraído previo, sen prexuízo de abri-lo oportuno expediente sancionador por infracción tributaria. O pagamento desta taxa realizarase: — Nas liquidacións de contraído previo, na Tesourería municipal ou nas entidades financeiras que na notificación se sinalen. — Nas liquidacións por recibo ou padrón, nas datas e entidades financeiras ou oficinas que se sinalen no edicto de exposición pública do padrón. Nesta materia estarase ó disposto na Lei xeral tributaria e normativa de desenvolvemento. — As persoas ou entidades interesadas na concesión ou autorización para realiza-los aproveitamentos sobre o dominio público municipal a que fai referencia esta taxa deberán presentar unha solicitude achegándolle o plano, o detalle da superficie do aproveitamento e da súa situación dentro do termo municipal, indicando, no seu caso, o número de prazas de garaxe no suposto de aparcamento colectivo. — Concedida a licenza, previos os informes oportunos, o interesado ingresará no seu caso, a cota correspondente á entrega de placa de vado identificativa. Efectuado este pago, o interesado ou persoa autorizada polo mesmo retirará das dependencias municipais, previa presentación da carta de pagamento, a placa numerada segundo o modelo homologado polo Concello, para a súa colocación no lugar autorizado. — Nos supostos de aproveitamentos especiais continuados, o suxeito pasivo ingresará a cota proporcional ó ano da alta. A estes efectos, liquidarase a taxa rateando a cuota anual por trimestres naturais. — Nos servizos de retribución periódica, tratándose de aproveitamentos xa autorizados e prorrogados o día 1 de xaneiro de cada ano, a taxa xestionarase mediante padrón que, unha vez aprobado polo órgano competente, exporase ao público e publicaranse os anuncios de exposición conforme á normativa vixente. As altas producirán a incorporación dos suxeitos pasivos ao padrón do período impositivo seguinte a aquel no que se efectúen. — No caso de denegarse as autorizacións, os interesados poderán solicita-la devolución da taxa ingresada en calidade de depósito previo, no seu caso. En ningún caso, o inicio do procedemento de xestión ou o pago da cota implicará que se entendan como autorizadas polo Concello de Lalín as distintas ocupacións ou reservas. — Unha vez autorizada ou concedida a licenza de aproveitamento entenderase prorrogada mentres non presente a declaración de baixa o interesado. Cando remate o aproveitamento, os suxeitos pasivos formularán as declaracións de baixa no censo ou padrón da taxa e surtirá efectos no período natural seguinte ó de presentación da mesma, podendo, no seu caso, ratearse por trimestres. A non presentación da baixa determinará a obriga de continuar aboando a taxa. A baixa no padrón de contribuíntes esixe como requisito ineludible a devolución ó Concello da placa de vado numerada.1.—A estructura e contía desta taxa será a seguinte: A).—Por entradas de vehículos ou carruaxes con licenza de vado, en garaxes de uso particular ou en garaxes a aparcadoiros de establecementos comerciais, industriais ou de servizos para uso exclusivo e gratuíto do seu persoal e/ou clientes ó ano, segundo as categorías de rúas establecidas na Ordenanza Xeral reguladora da clasificación por categorías das Rúas: 1 A 3 PLAZAS 63,57 4 A 10 PLAZAS 127,15 11 A 20 PLAZAS 254,3 21 a 30 PLAZAS 423,82 31 A 40 PLAZAS 593,36 MAIS DE 40 PLAZAS 762,89 1 A 3 PLAZAS 54,04 4 A 10 PLAZAS 104,91 11 A 20 PLAZAS 212,98 21 a 30 PLAZAS 354,97 31 A 40 PLAZAS 496,95 MAIS DE 40 PLAZAS 638,94 1 A 3 PLAZAS 44,51 4 A 10 PLAZAS 89 11 A 20 PLAZAS 178 21 a 30 PLAZAS 296,68 31 A 40 PLAZAS 415,35 MAIS DE 40 PLAZAS 534,02 B).—. Por entradas con licenza de vado, en talleres de lavado e engrase, de reparacións, e almacéns, ó ano 170,23 €. D) Por entrega de placa de vado identificativa 6,81 € E).—Reservas permanentes para autotaxis, por cada vehículo, ó ano 20,42 €. 2.—Para a determinación do número de prazas, tomarase como tal o que sexa maior dos seguintes: a) O número de prazas en que se encontre efectivamente dividido o local. b) O resultado de dividir entre 20 a superficie total, en metros cadrados, do mesmo, incluído rampas, zonas comúns, etc. No caso de ser descuberto, dividirase entre 30.3.—Os parques e prazas públicos asimilaranse, aos efectos desta taxa, as rúas da categoría máis alta daquelas que os circundan. Cando a entrada se sitúe na confluencia de dúas rúas, aplicarase a tarifa correspondente á de categoría máis alta. No caso de garaxes con dúas ou mais entradas situadas en rúas de distinta categoría, aplicarase o coeficiente correspondente á de categoría máis alta.4.—No caso de entradas de vehículos ou carruaxes que sirvan de acceso a dous ou máis garaxes, os suxeitos pasivos satisfarán cotas individualizadas por cada garaxe.5.—No caso de garaxes con máis de un uso, que dean lugar á suxeición a tarifas distintas, aplicaráselle a tarifa máis alta. A presente modificación desta ordenanza entrará en vigor o día da súa publicación no Boletín Oficial da Provincia, e será aplicable a partir do 1 de xaneiro do 2016, permanecendo en vigor ata a súa modificación ou derrogación expresa. (.) O pagamento desta taxa realizarase: — Nas liquidacións de contraído previo, na Tesourería municipal ou nas entidades financeiras que na notificación se sinalen. En todo caso, o ingreso será anterior ó inicio do expediente de concesión ou autorización do aproveitamento interesado. — Nas liquidacións por recibo ou padrón, nas datas e entidades financeiras ou oficinas que se sinalen no edicto de exposición pública do padrón. — Nos supostos de instalacións de atraccións e postos nas festas patronais dado o carácter específico desta ocupación, estarase ó disposto nas bases que rexirán o concurso público para a autorización de tales instalacións. O impago da taxa por venda ambulante correspondente ó exercicio en cuestión, levará aparellada a revogación con efectos do 31 de decembro do citado ano ou no seu caso, da autorización administrativa do aproveitamento sometido a gravame, e non se concederá unha nova autorización a aqueles que non se atopen ó corrente no pago desta taxa. A estes efectos, entenderase producido o impago da taxa se dentro dos prazos legalmente establecidos se producira a devolución da domiciliación por causas imputables ó interesado. (.) A estructura e contía desta taxa será a seguinte: — POSTOS NA PRAZA DE ABASTOS: — Postos fixos: — Postos pechados, ó mes 42,69 €. — Postos abertos, ó mes 8,60 €. — Postos eventuais: — Postos pechados, ó día 6,05 €. — Postos abertos, ó día 1,72 €. — Cámaras ou almacéns: — Importe mensual 300,98 €. — Importe diario 12,11 €. — Local da parte nova da Praza de Abastos Importe mensual 1.388,34 €. (.) (As restantes disposicións deste Anexo, relativos aos postos fóra das instalacións da Praza de Abastos e Festas patronais e Feira do Cocido, mantéñense nos mesmos términos nos que están en vigor) A presente modificación desta ordenanza fiscal, unha vez aprobada polo Pleno da Corporación e publicada no Boletín Oficial da Provincia, entrará en vigor e comezará a aplicarse o día 1 de xaneiro de 2016 e continuará vixente mentres non se acorde a súa modificación ou derrogación.12.1.—Mediante a adquisición dunha Entrada o usuario terá dereito a acceder ás instalacións do Lalín Arena, incluído o acceso ás piscinas municipais, entendéndose que cando a persoa usuaria se ausente do recinto, con tódalas súas pertenzas, finaliza o dereito a facer uso de ditos servizos, de tal modo que, de volver a desexar utilizar os mesmos, sería necesario o abono dun novo prezo público de entrada. A Entrada individual Pádel da dereito de acceso e utilización de pista por parte do usuario individual durante un máximo de 90 minutos, sendo ésta a única opción temporal ofertada, non contemplándose a posibilidade de fraccionar por peródo de tempo inferior.12.2. Mediante a adquisición dun Bono o usuario terá dereito ó número de usos previsto para unha concreta modalidade deportiva, servizo ou actividade, segundo o previsto no Anexo de tarifas desta ordenanza. Só no caso de que expresamente se prevea, poderase utilizar un bono para varias modalidades deportivas, servizos ou actividades.12.3.1.—Os Bonos terán a seguinte caducidade, a contar dende a data de expedición: — Bonos de 10 usos: caducidade 2 meses. — Bonos de 15 usos: caducidade 3 meses 12.3.2.—Os Bonos Pádel terán a seguinte caducidade, a contar dende a data de expedición: — Bonos de 10 sesións (de acceso + pista por usuario 90´): caducidade 60 días. — Bonos de 15 sesións (de acceso + pista por usuario 90´): caducidade 90 días.12.4.—Os bonos en vigor non quedarán afectados pola aprobación de novas tarifas 12.5.—Os bonos teñen carácter persoal e non poderán transmitirse a un terceiro.13.1.—Mediante a adquisición da condición de abonado, o usuario persoa física poderá disfrutar das tarifas e do conxunto de servizos e vantaxes que se prevean específicamente para unha concreta modalidade deportiva, servizo ou actividade.13.2.—O ABONO DEPORTE LALÍN, de aplicación nas instalacións xestionadas directamente polo Concello de Lalín, inclúe a utilización con carácter libre de piscinas, ximnasio, SPA, sauna, baño turco e acceso a calquera actividade, salvo a aqueles usos ou actividades que conten cunha tarifa específica, segundo o establecido no Anexo desta Ordenanza.13.3. Ademáis do disposto nos apartados anteriores, para acceder a calquera das modalidades de abono para residentes contemplados no Anexo desta ordenanza, deberá acreditarse fehacientemente tal circunstancia, mediante certificado ou volante de empadroamento no Concello de Lalín emitido pola Admistración municipal.13.4.—Os abonos teñen carácter persoal e non poderán transmitirse a un terceiro. (…) Primeira.—A presente modificación da normativa entrará en vigor e será de aplicación a partir do día 1 de xaneiro de 2016, permanecendo en vigor ata a súa modificación ou derrogación expresas. A liquidación dos prezos públicos pola aplicación da presente normativa realizarase de conformidade coas seguintes tarifas: (….) Permitiranse realizar campañas promocionais coa finalidade de captar abonados ás instalacións do multiusos Lalín Arena, dentro dos seguintes límites e sempre previa a aprobación do plan de promoción polo órgano compentente do Concello: Máximo de 6 campañas anuais, nas que a reducción na cuota de matrícula poderá acadar ata un máximo do 100%, e a reducción máxima no abono correspondente á primeira mensualidade será do 50%, e na segunda mensualidade do 100%. Establécese un límite temporal de aplicación de cada unha das campañas, de 20 días naturais. Esta modalidade de Bono terá carácter persoal e intransferible e para a súa obtención solicitarase no Concello de Lalín e concederase, previa valoración dos Servizos Sociais municipais, a familias con escasos recursos, perceptoras de RISGA ou AIS e familias con todos os seus membros no paro. A efectos da consideración de Familia con Escasos Recursos aplicarase o seguinte criterio: Segundo a disposición adicional sexagésima do Proxecto de Lei de Presupostos Xerais do Estado para o ano 2016, o IPREM para o 2016 queda fixado en 6.390,13 euros/anuais. En función desta contía, os ingresos económicos da unidade familiar non poderán superar en máis de 2 veces o IPREM: 12.780´26 € A renda da unidade de convivencia obterase sumando os ingresos netos do ano en curso de cada un dos seus membros. Tomarase o importe dos ingresos totais da unidade de convivencia que será o resultado da agregación das rendas do exercicio 2014 de cada un dos membros da unidade familiar, calculadas por agregación da base impoñible xeral coa base impoñible do aforro, excluíndose os saldos netos negativos de ganancias e perdas patrimoniais correspondentes ós exercicios anteriores. Deste resultado restarase a cota líquida resultante de autoliquidación. o resultado obtido constituirá os ingresos totais anuais da unidade familiar. Para o cómputo da renda familiar realizarase a seguinte operación coa declaración do IRPF: Casiña 366 + casiña 374 – casiña 369 – casiña 511 Teranse en conta os ingresos de calquera procedencia: salarios, pensións contributivas e non contributivas, pensións alimenticias, prestacións, rendas, rendementos por actividades profesionais, etc. No uso das atribucións conferidas polos artigos 41 a 47 e 127 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, este Concello establece o prezo público pola prestación do servizo de aparcamento no “PARKING EUROPA”, sito no subsolo do espazo libre existente entre as Rúas “CALZADA”, “B”, “PINTOR LAXEIRO”, “Z” E “AVDA. LUIS GONZÁLEZ TABOADA, de Lalín. A través desta ordenanza regúlase o prezo público polo servizo de estacionamento limitado no tempo do parking público “Europa”, que se aplicará tódolos días da semana, en horario continuado as vinte e catro horas do día. A obriga de pagar o prezo público regulado nesta Ordenanza nace dende que se inicia a prestación do servizo de aparcamento municipal, coa mera introdución do vehículo dentro do recinto do aparcamento. Estarán obrigados ao pagamento do prezo público regulado nesta Ordenanza os condutores dos vehículos que accedan ó uso do aparcamento, sendo responsables subsidiarios do pago as persoas físicas ou xurídicas titulares dos mesmos. Será requisito imprescindible para a saída de calquera vehículo o previo pagamento do importe do prezo público devindicado. As tarifas esixiranse conforme á seguinte escala por utilización horaria: A contía das tarifas deste prezo público será exposta en lugares visibles á entrada e saída do aparcamento municipal. Na modalidade de estacionamento rotatorio, no que o prezo se establece por minuto de estacionamento, o cuantificación do prazo de tempo que serve de base para a determinación da tarifa deste prezo público será o resultado da diferencia entre a hora de retirada ou saído do vehículo e a hora de entrada do mesmo no recinto do aparcamento, segundo a tarxeta-tícket, expedida pola instalación de control de acceso. Neste suposto, será requisito imprescindible a presentación da citada tarxeta-tícket para a evaluación do importe a satisfacer por este prezo público. No suposto de non presentar a tarxeta no momento de efectuar a saída do vehículo do recinto do aparcamento, a cuantificación da tarifa farase en función do tempo real de estancia, determinado a través do sistema de identificación de matrícula, día, hora e minuto de entrada, que ten instalado o aparcamento de conformidade coa normativa vixente. O pagamento do prezo público efectuarase mediante recibo unha vez finalizado o servizo, no momento da saída do recinto do aparcamento, no caso de servizos por horas en estacionamento rotatorio. Non obstante, cando se trate de abonos, o pagamento do prezo público farase por adiantado no momento de formalizar o abono na Tesourería do Concello ou nas instalacións do propio aparcamento, sendo obrigatorio domiciliar o seu pagamento para as mensualidades sucesivas. A declaración de baixa no servizo deberá formalizarse antes do día 25 do mes anterior, sendo a expedición do abono por meses completos. Dita baixa será de oficio para aqueles participantes que adeuden dúas mensualidades, sen prexuízo do cobro dos recibos por vía executiva. Cando un recibo domiciliado sexa devolto pola entidade bancaria, pagarase en efectivo na instalación ou nas dependencias da Tesourería municipal, no seu caso. Os abonados que non estén ao corrente do pagamento das súas cotas, non poderán acceder á instalación, pasando a causar baixa automaticamente cando non teñan pagado dous recibos consecutivos. As débedas por prezos públicos esixiranse polo procedemento de prema.1.—Non poderán utilizar o aparcamento os camións e aqueles outros vehículos dos que as súas dimensións ou características fagan difícil a súa circulación polo interior ou dificulten a dos restantes usuarios do mesmo.2.—Queda prohibido introducir no aparcamento substancias perigosas ou que poidan producir molestias ao resto dos usuarios.3.—Prohíbese a realización de manobras que poidan causar danos ás instalacións do aparcamento ou ás persoas ou vehículos que se encontren no seu interior, así como calquera clase de actos que poidan perturbar o normal funcionamento do servizo.4.—Os usuarios ocuparán co seu vehículo o lugar delimitado no chan do aparcamento, quedando prohibido invadir o espazo reservado ás prazas colindantes. Con ocasión da entrada en servizo do Parking Europa e coa finalidade de poñer en marcha unha campaña promocional e de fidelización dos eventuais usuarios do mesmo, con carácter transitorio establécense as seguintes tarifas, que se aplicarán no período comprendido entre a entrada en vigor da ordenanza e o día 29 de febreiro de 2016: Durante o citado período transitorio, as tarifas esixiranse conforme á seguinte escala por utilización horaria: O acordo de establecemento deste Prezo Público e a súa Ordenanza, unha vez aprobados polo Pleno do Concello e logo da súa publicación no Boletín Oficial da Provincia, entrará en vigor unha vez transcorrido o prazo previsto no artigo 65.2 da Lei 7/1985, do 2 de abril, Reguladora das Bases do Réxime Local, e comezará a aplicarse o prezo público previsto no Artigo 4 desta Ordenanza a partir do día 1 de marzo de 2016, sendo de aplicación ata a súa modificación ou derrogación expresas. (.) (.) 14. Os nenos maiores de 8 anos deberán cambiarse sós nos seus respectivos vestiarios. (.) 1.—Cada un dos denominados COLECTIVOS ESPECIAIS (Colexios, AMPAS, Centros de Educación Especial, asociacións ou entidades sen ánimo de lucro con fins benéficos-asistenciais) deberá designar como mínimo a dúas persoas delegadas que actuarán como responsables da actividade na piscina.2.—As clases, con carácter xeral, iniciaranse o primeiro de outubro de cada ano, e o curso terá idénticos descansos vacacionais que os sinalados pola Conselleria de Educación da Xunta de Galicia para os Centros de Educación Infantil e Primaria, concluíndo o 30 de xuño de cada ano.3.—A actividade está concebida para nen@s maiores de cinco anos.4.—Previamente ao comenzo da actividade na piscina, a dirección do CDM Lalin Arena deberá de contar co listado e idades dos nen@s participantes na mesma co obxecto de poder facer unha distribución axeitada por grupos de nivel. Esta distribución será remitida ao AMPA para que a poña en coñecemento dos pais e mais.5.—A distribución máxima de nen@s por grupo será a seguinte: 8 nen@s iniciación; 12 nen@s dominio; 15 nen@s perfeccionamento.6.—Permitirase o acceso dun único acompañante por cada nen@ menor de oito anos.7.—Os cursillistas e os seus acompañantes poderán accederan a instalación como máximo 15 minutos antes de que comence a actividade e deberan abandoar a instalación nos 15 minutos posteriores á finalización do curso.8.—O grupo de nen@s das AMPAS e demais colectivos especiais, accederán á piscina de xeito conxunto e organizado.9.—Ante calquera dúbida respecto ás normas aconséllase que consulten co persoal técnico ou co de recepción.10.—É obrigatorio o uso das chanclas nas duchas, tanto para os nen@s coma para os seus acompañantes.11.—Esta prohibido comer e tamén o uso de envases de cristal nos vestiarios da piscina.12.—O tempo da ducha será o estritamente necesario.13.—Non esta permitido o uso de mais dunha taquilla por usuari@. E obrigatorio deixala baleira o saír do complexo unha vez rematada a actividade.14.—Aconsellase deixar as pertenzas dentro das taquillas xa que o Concello non se responsabiliza dos roubos sufridos nas instalacións.15.—Prégase o respecto ao persoal do CDM no desempeno da súa actividade.16.—No caso de observar algún desperfecto nas instalacións recoméndase comunicalo en recepción.17.—O incumprimento das normas pode ser causa suficiente para privar o cliente do uso das instalacións. (.) A modificación deste regulamento entrará en vigor trala publicación íntegra do seu texto no Boletín oficial da Provincia de Pontevedra, consonte o establecido no artigo 70.2 da Lei 7/1985, de 2 de abril, Reguladora das Bases do Réxime Local. Lalín, 21 de decembro de 2015.—O Alcalde, Rafael L. Cuíña Aparicio.